Torbern Torbernssøn Skaktavl

Torbern Torbernssøn Skaktavl d.y. (født omkring 1590, død 26. juni 1635 i Stange) var en norsk adelig godseier på Stange og lagmann fra 1624 til sin død.Torbern Torbernssøn Skaktavl D.Y. i Store norske leksikon.

Liv og virke
 Bakgrunn
Han var sønn av Torbern Torbernssøn Skaktavl d.e. (død før 1594) og Inger Jørgensdatter Valravn. Han vokste opp på storgården Nordvi i Stange, en gård som farfaren Thorbjørn Olufsen Skaktavl hadde kommet til ved å gifte seg med den adelige dattera til Mogens Trulsson Handingmann som i 1521 hadde ervervet seg Nordvi.  Nordvi ligger litt øst for Ottestad.Nordvi i Store norske leksikon.

Faren døde da Torbern var omkring fire år.  Den adelige moren giftet seg med den ikke-adelige stefaren Hans Wincke som var fogd i Hedmark. Dette blandede ekteskapet ga risiko for at familien mistet de adelige rettighetene forbundet med gården de bodde på (Nordvi).  

Karriere
I ung alder fikk Torbern dokumentert sine rettigheter, slik at han i 1622 beholdt adelsretten.  

I 1624 ble han lagmann og i 1632 fikk han adelsbrevet, det patentet som myndighetene utstedte for å bekrefte adelskapet. Torbern arvet Skapal etter Finn Nilssen Rosengjedde og i 1629 endog Ulven på Ringsaker, da søskenbarnet Jørgen Skaktavl hadde begått bigami.  Torbern døde allerede i 1635,Noen (som Stange bygdebok) sier 1638. omkring førti år gammel.

Torbern var gift med Anna Krag (1615–1672),Fødselsåret til Anna må være feil, i og med at hun får barn i 1624 og 1627. som var datter av Nils Erikssøn Krag, lagmann i Fredrikstad.  De ble foreldre til 
Maren Thorbjørnsdatter Skaktavl (1624–1718), gift før 1647 med Mogens Handigmann (1624–60) og i 1663 med presten Didrik Muus (1633–1706).  Overtok Skapal og Ulven.
Enevold Skaktavl (1627–1702).  Overtok Nordvi.

Enken Anna giftet seg igjen med Peder Mogens Handingmann, og døde i 1672.

Referanser

Kategori:Norske dommere
Kategori:Personer fra Stange kommune